|  |  |
| --- | --- |
| **Cyfadran:** | GWASANAETHAU CYMUNED A GWASANAETHAU I BLANT |
| **Uwchadran:** | Gwasanaethau Iechyd a Diogelwch y Cyhoedd, a'r Gymuned |
| **Adran:** | Hamdden, Cefn Gwlad a Diwylliant |
| **Uned:** | Chwaraeon RhCT |
| **Teitl y Swydd:** | Arweinydd Chwaraeon a Gweithgaredd Corfforol yn y Gymuned |
| **Rhif y Swydd ar Vision:** | 15918 |
| **Gradd:** | Gradd 6 |
| **Yn atebol i:** | Rheolwr Chwaraeon a Gweithgaredd Corfforol yn y Gymuned |
| **Swyddi sy'n Atebol i'r Swydd yma:** |  |
| **Carfan:** | Chwaraeon RhCT |
| **Lefel Gwiriad y Gwasanaeth Datgelu a Gwahardd:** | Gwiriad Manwl y Gwasanaeth Datgelu a Gwahardd |
| **Lleoliad:** | Canolfan Chwaraeon Abercynon neu Gyfleuster Cymunedol |
| **Dyddiad y Disgrifiad:** | 01/18 |

## Disgrifiad Swydd a Manyleb Person

**Amcanion Allweddol**

**Hwyluso a chynorthwyo cynnydd yn y capasiti yn y gymuned i ddarparu cyfleoedd cyfranogiad chwaraeon a gweithgareddau corfforol cynaliadwy ar gyfer poblogaeth RhCT.**

# CYFRIFOLDEBAU PENODOL

Cynorthwyo i ddatblygu a gweithredu Cynllun Chwaraeon a Gweithgaredd Corfforol yn y Gymuned.

Cynorthwyo i ddarparu rhaglenni a phrosiectau ar gyfer gwaith blaenoriaeth sy'n deillio o'r Cynllun Chwaraeon a Gweithgaredd Corfforol yn y Gymuned.

Hwyluso a chynorthwyo rhwydwaith o sefydliadau a grwpiau cymunedol sydd â'r potensial i ddatblygu a chynyddu eu capasiti i ddarparu rhagor o gyfranogiad mewn chwaraeon a gweithgaredd corfforol.

Cefnogi seilwaith y maes cyfleoedd chwaraeon a gweithgaredd corfforol mewn ardal ddaearyddol benodol yn RhCT, a darparu gwasanaethau sy'n cynyddu capasiti yn seiliedig ar angen y boblogaeth, ac sy'n cynorthwyo ac yn galluogi sefydliadau sy'n cynnal darpariaeth yn y gymuned i gynyddu cyfleoedd cynaliadwy.

Cydweithio ag adrannau mewnol eraill a phartneriaid yn y gymuned er mwyn cynyddu capasiti yn y gymuned i ddarparu rhagor o gyfleoedd cyfranogi cynaliadwy.

Cynorthwyo i gasglu dangosyddion cyflawniad a chanlyniadau, a darparu gwybodaeth reoli mewn perthynas â'r gwaith a wneir, yn ôl yr angen.

Darparu sesiynau chwaraeon a gweithgareddau corfforol, cyrsiau a sesiynau gwella sgiliau i gyfranogwyr yn unol â chymwysterau a hyfforddiant perthnasol.

Hwyluso ansawdd a chysondeb y gwasanaethau a ddarperir gan wasanaethau a sefydliadau eraill.

Casglu data ymchwil gan gynnwys tystiolaeth ystadegol, deunydd astudiaeth achos ansoddol, arfer gorau, mesurau canlyniadau a barn rhanddeiliaid.

Ymgymryd â dysgu a datblygiad personol yn unol â rhaglen datblygiad personol cytunedig.

Dadansoddi a myfyrio yn feirniadol ar ddarpariaeth y Cynllun Chwaraeon a Gweithgaredd Corfforol yn y Gymuned, a'i ganlyniadau, ac ymgorffori dysgu i gynlluniau a mentrau gwasanaeth yn y dyfodol.

Cyfrannu'n rhagweithiol at y garfan Chwaraeon a Gweithgaredd Corfforol yn y Gymuned a chyfrannu at gyflwyno'r cynllun Chwaraeon a Gweithgaredd Corfforol fel y bo'n briodol.

Hyrwyddo ac addysgu partneriaid, rhanddeiliaid, cwsmeriaid a'r cyhoedd ar fanteision o wneud ymarfer corff yn rheolaidd.

Llywio, arwain a chynorthwyo datblygiad y sgiliau a gwybodaeth sydd eu hangen ar y sefydliadau cyflenwi er mwyn datblygu, cynyddu a chyflwyno cyfleoedd chwaraeon a gweithgareddau corfforol cynaliadwy.

Llywio, arwain a chynorthwyo datblygiad y sgiliau a gwybodaeth sydd eu hangen ar bersonél cyflenwi, i gynorthwyo cyfranogwyr i wneud y gorau o'u potensial, gan gyflawni eu nodau a chynnal eu cyfranogiad.

Darparu mecanweithiau sy'n hyrwyddo a chynnal diogelwch ac ansawdd y gwasanaeth a ddarperir.

Cyflawni cyfrifoldebau iechyd a diogelwch yn unol â dogfen ‘Cyfrifoldebau Iechyd a Diogelwch’ yr Uwchadran;

Cyflawni unrhyw ddyletswyddau a chyfrifoldebau rhesymol eraill sy'n gymesur â'r swydd ar gais y Cyfarwyddwr Gwasanaeth neu yng ngoleuni cyfle cytûn i ddatblygu'n broffesiynol;

BYDD CYNNWYS Y DDOGFEN YMA'N CAEL EI ADOLYGU O BRYD I'W GILYDD GAN YMGYNGHORI Â DEILIAD Y SWYDD. MAE'N BOSIBL BYDD Y DISGRIFIAD SWYDD YN NEWID YN SGIL HYNNY.

*Mae diogelu plant ac oedolion agored i niwed yn gyfrifoldeb craidd pob un o'n gweithwyr.*

*Dylech chi roi gwybod i Hwb Diogelu Amlasiantaeth Cwm Taf Morgannwg am unrhyw bryderon sydd gyda chi o ran diogelu.*

MANYLEB PERSON

Mae'r fanyleb yma'n nodi gwybodaeth a/neu gymwysterau, profiad a chymwyseddau personol a fyddai'n ddelfrydol ar gyfer y swydd benodol yma.

Mae'r adrannau **Gwybodaeth/Cymwysterau a Phrofiad** yn disgrifio'r gallu technegol sy'n angenrheidiol er mwyn gwneud y swydd yma yn llwyddiannus.

Mae'r adran **Cymwyseddau** yn disgrifio'r mathau o sgiliau (heb fod yn dechnegol), y galluoedd, a'r nodweddion personol, a fyddai gan y person sy'n ddelfrydol ar gyfer y swydd benodol yma. Mae'r cymwyseddau yn disgrifio sut y byddai'r person hwnnw, yn ddelfrydol, yn gweithio gyda phobl eraill a sut y byddai'n ymgymryd â'i gyfrifoldebau.

Mae'r adran **Amodau Arbennig a Gofynion Proffesiynol** yn disgrifio unrhyw briodoleddau eraill sy'n briodol i'r amgylchiadau penodol a fo'n ymwneud â'r swydd yma.

|  |  |  |
| --- | --- | --- |
| **PRIODOLEDD** | HANFODOL | **DYMUNOL** |
| GWYBODAETH/ADDYSG | Cymhwyster Lefel 3 mewn datblygu chwaraeon, datblygu'r gymuned neu bwnc perthnasol arall.  Sgiliau Cymraeg Lefel 1 – Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma. Edrychwch ar y Canllaw Sgiliau Iaith Gymraeg ar-lein: www.rctcbc.gov.uk/SgiliauCymraeg. | Cymhwyster Lefel 6 mewn pwnc perthnasol.  Cymwysterau hyfforddi technegol, tiwtora a mentora.  Cymraeg Lefel 2 i Lefel 5. I gael gwybodaeth am y lefelau, bwriwch olwg ar ein canllawiau Lefelau Sgiliau Cymraeg, sydd i'w gweld yn adran y Gwasanaethau Cymraeg ar wefan Cyngor RhCT. |
| PROFIAD | Profiad o weithio mewn sefydliadau cymunedol.  Profiad o ddarparu gwybodaeth rheoli.  Profiad o ddarparu sesiynau chwaraeon a gweithgareddau corfforol, sesiynau addysgol a sesiynau mentora.  Tystiolaeth o ddarparu prosiect yn effeithiol. | Mentrau cynyddu capasiti yn y gymuned. |
| **CYMWYSEDDAU** |  | |
| **Gweithio gydag eraill** | **Cefnogi a chynorthwyo aelodau eraill o’r garfan pan fo angen, yn enwedig aelodau newydd.** | |
| Cyfathrebu'n Effeithiol | Rhannu gwybodaeth ag eraill, rhoi'r darlun llawn i eraill. | |
| Arddangos proffesiynoldeb | Bod yn berson cyfrifol a dibynadwy y mae'n bosibl ymddiried ynddo, ac yn derbyn atebolrwydd personol am y gwaith. | |
| Cynnal Diogelwch a Lles | Monitro ac yn rheoli ei lefelau straen ei hun ac yn gofyn am gymorth pan fo angen; yn effro i'w effaith ei hun ar y straen mae'n ei achosi i eraill. | |
| **Diwallu Anghenion Cwsmeriaid** | **Pennu disgwyliadau clir i’r cwsmeriaid ynglŷn â'r hyn mae modd ei ddarparu.** | |
| Arddangos Gallu Technegol | Cymryd cyfrifoldeb am gadw’n gyfarwydd â gwybodaeth sy’n berthnasol i’r swydd. | |
| **Sicrhau Canlyniadau** | **Dangos blaengaredd a'r gallu i weithio heb oruchwyliaeth agos.** | |
|  |  | |
| **AMODAU ARBENNIG A GOFYNION PROFFESIYNOL** | Gofyn i weithio gyda'r hwyr ac ar benwythnosau i gyflawni prif ddyletswyddau.  Y modd i deithio'n annibynnol ledled y Fwrdeistref Sirol er mwyn hwyluso'r swydd.  Bydd y Gwasanaeth Datgelu a Gwahardd yn ymchwilio'n fanwl i gefndir yr ymgeisydd llwyddiannus. | |